Държавен вестник, бр. 99, 2024 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  99
Върховният административен съд в на­
стоящия петчленен състав на първа колегия, 
след като прецени наведените в касационната 
жалба доводи, валидността, допустимостта, 
съответствието на решението с материалния 
закон в изпълнение изискването на чл. 218 от 
АПК, намира за установено от фактическа и 
правна страна следното:
Касационната жалба е допустима като по­
дадена в срока по чл. 211, ал. 1 АПК от над­
лежна страна против подлежащ на касационно 
оспорване съдебен акт, неблагоприятен за 
нея, а разгледана по същество, неоснователна.
Предмет на съдебен контрол в производ­
ството пред Върховния административен съд, 
четвърто отделение, е § 7 от преходните и 
заключителните разпоредби към Наредбата за 
изменение и допълнение на Наредба № 8121з-
919 от 13 юли 2017 г. за размера на основните 
месечни възнаграждения на държавните слу­
жители по чл. 142, ал. 1, т. 1 и ал. 3 от Закона 
за Министерството на вътрешните работи и 
размера на началните и максималните заплати 
за длъжност на лицата, работещи по трудово 
правоотношение, издадена от министъра на 
вътрешните работи (наредбата).
За да отмени оспорената разпоредба, съдът 
е изложил следните съображения:
С Определение от 13.10.2022 г., Определение 
от 28.11.2022 г. и Определение от 13.12.2022 г. 
тричленният състав е приел, че жалбите са 
допустими като подадени от граждани и орга­
низации по определението в § 1, т. 2 ДР АПК 
с доказан правен интерес от оспорването в 
изпълнение на изискването на чл. 186, ал. 1 
АПК. Приел е, че подзаконовият нормативен 
акт е издаден от компетентен администрати­
вен орган въз основа на законовата делегация 
на чл. 177, ал. 3 и чл. 180, ал. 3 от Закона 
за Министерството на вътрешните работи 
(ЗМВР) в изискуемата форма, обнародван е 
в ДВ, с което е изпълнено изискването на 
чл. 78, ал. 2 АПК и чл. 37, ал. 1 от Закона за 
нормативните актове (ЗНА).
При преценката си относно спазването на 
административнопроизводствените правила 
при приемането на акта съдът е установил, че 
в изпълнение изискването на чл. 26, ал. 3 от 
ЗНА съставителят на проекта го е публикувал 
заедно с мотивите на интернет страницата на 
Министерството на вътрешните работи (МВР) 
и на Портала за обществено обсъждане на 
15.07.2022 г. и е определил срок за приключване 
на общественото обсъждане до 29.07.2022 г. 
Срокът за провеждане на общественото об­
съждане, който е 14 дни, е мотивиран съгласно 
изискването на чл. 26, ал. 4, изр. второ ЗНА 
с обстоятелството, че измененията в Закона 
за държавния бюджет на Република Бълга­
рия за 2022 г. влизат в сила от 1.07.2022 г., 
а нормативният административен акт цели 
своевременното увеличение на възнаграж­
денията на служителите на Министерството 
на вътрешните работи с 20 на сто съгласно 
предвиденото в чл. 1, ал. 5, т. 6.2.1 от Закона 
за държавния бюджет на Република България 
за 2022 г. С докладна записка от 1.08.2022 г. 
проектът заедно с мотивите е представен на 
министъра на вътрешните работи в изпълне­
ние на чл. 28, ал. 1 ЗНА.
Извода си за незаконосъобразност на ос­
порения § 7 от преходните и заключителните 
разпоредби на наредбата съдът е обосновал с 
допуснати съществени процесуални нарушения 
при издаването є.
Констатирал е, че по делото е представе­
на в табличен вид справка за постъпилите 
предложения при общественото обсъждане 
и мотивите за неприемането им, но не са 
представени доказателства за това справката 
да е публикувана на Портала за обществени 
консултации в изпълнение изискването на 
чл. 26, ал. 5, изр. последно ЗНА.
Съдът подробно е обсъдил мотивите към 
проекта и е установил, че като причина за 
приемането на нормативния администрати­
вен акт е посочено правното основание на 
чл. 1, ал. 5, т. 6.2.1 от Закона за изменение и 
допълнение на Закона за държавния бюджет 
на Република България (ЗИДЗДБРБ) за 2022 г., 
обн., ДВ, бр. 52 от 2022 г. С посочения текст за 
сметка на предвидените разходи в централния 
бюджет за изпълнение на политики по област 
„Ефективно управление и оптимизация на 
публичния сектор“ по бюджета на МВР са 
одобрени допълнителни разходи в размер на 
175 млн. лв. за изплащане на обезщетения на 
персонала, както и за увеличаване на възнаг­
ражденията на персонала на Министерството 
на вътрешните работи с 20 на сто, и минис­
търът на вътрешните работи е задължен до 
1 септември 2022 г. да внесе в Министерския 
съвет доклад за структурните промени в МВР.
В мотивите към проекта е посочено, че 
с одобряването на допълнителни разходи в
размер на 175 млн. лв. за персонал по бюджета 
на МВР за 2022 г. се осигурява увеличение с 
20 на сто, считано от 1.07.2022 г., на основ­
ните възнаграждения на фактически заетите 
служители по чл. 142, ал. 1, т. 1 и ал. 3 от 
ЗМВР и заплатите за длъжност на фактиче­
ски заетите служители по чл. 142, ал. 1, т. 3 
от ЗМВР и свързаните с тях допълнителни 
възнаграждения и дължимите осигурителни 
вноски. Посочено е обаче, че с наредбата 
се предвижда и увеличение с до 20 на сто 
за фактически заетите служители, чиито 
правоотношения са преобразувани съгласно 
§ 70, ал. 1, т. 3 и 4 от ЗИДЗМВР (ДВ, бр. 81 
от 2016 г.) и за фактически заетите държавни